11.08.2021

**Владимир Уйба воліс Мылдін районса сьӧкыда воӧдчан олан пунктъясӧ да сёрнитіс сэтчӧс олысьяскӧд сиктъяс сӧвмӧдӧм йылысь**

Коми Республикаса Юралысь удж серти водзӧ волывлӧ регионса ылі сикт-грездъясӧ. Моз тӧлысь 10 лунӧ Владимир Уйба министръяскӧд ӧттшӧтш воліс Приуральскӧй посёлокӧ да Еремей грездӧ. Тайӧ олан пунктъясӧдзыс найӧ ветлісны пыжӧн.

Приуральскӧй посёлокын республикаса Юралысь видзӧдліс школалысь велӧдчан во заводитчӧм кежлӧ дасьлунсӧ. Кӧч тӧлысьын сійӧ босьтас велӧдчыны 75 мортӧс, на лыдын кыкӧн пырасны первой классӧ.

2009 вося лӧддза-номъя тӧлысьӧ школалӧн шӧр стрӧйбаыс сотчис, колис сӧмын кык судтаа содтӧд стрӧйбаыс. 2013 воын сійӧс шуисны аварийнӧйӧн. 2021 во да 2022-2023 воясся планӧвӧй кадколаст вылӧ Коми Республикаса адреснӧй инвестиция уджтасӧн урчитӧма кыпӧдны Приуральскӧйын школа, кӧні кутас велӧдчыны 80 ныв-зон, лоӧ 20 места вылӧ интернат да 20 места вылӧ детсад.

Ӧні вежӧны техническӧй заданиесӧ сы могысь, медым позис вӧчны школалы, детсадлы да интернатлы торъя скважина. Техзаданиесӧ вежасны кык вежон чӧжӧн, сы бӧрын заводитчас проект лӧсьӧдӧм вылӧ конкурс. Республиканскӧй сьӧмкудйын сьӧмыс та вылӧ урчитӧма нин. Проектсӧ дасьтӧм да канму экспертизалӧн ошкана кывкӧртӧд бӧрын лоӧ нуӧдӧма пӧдрадчикӧс бӧрйӧм вылӧ конкурс.

Еремей грездын Владимир Уйба видзӧдліс фельдшер-акушер пункт. ФАП-ыс уджалӧ 1984 воын кыпӧдлӧм сиктса культура керкалӧн пу стрӧйбаын. Сэні кык жыр: пациентъясӧс примитан да процедурнӧй кабинетъяс. Республикаса Веськӧдлан котыр видлалӧ выль стрӧйба кыпӧдӧм йылысь юалӧм. Сиктса овмӧдчӧминлӧн администрациялы тшӧктӧма корсьны сиктын объектсӧ стрӧитанін.

11.08.2021

Владимир Уйба посетил труднодоступные населённые пункты Троицко-Печорского района и обсудил с жителями вопросы развития сельских территорий

Глава Республики Коми продолжает рабочие поездки по отдалённым сёлам и деревням региона. 10 августа Владимир Уйба вместе с министрами побывал в посёлке Приуральский и деревне Еремеево. До этих населённых пунктов правительственная делегация добиралась на лодке по реке.

В посёлке Приуральский глава республики проверил готовность школы к началу учебного года. В сентябре она примет 75 человек, в том числе двоих первоклассников.

В июне 2009 года основное здание школы сгорело, уцелела только двухэтажная пристройка. В 2013 году она признана аварийной. Адресной инвестиционной программой Республики Коми на 2021 год и плановый период 2022 и 2023 годов предусмотрено строительство в Приуральском школы на 80 мест с пришкольным интернатом на 20 мест и дошкольной группой на 20 мест.

Сейчас ведётся корректировка технического задания на проектирование с учётом необходимости устройства отдельной скважины для школы, детского сада и интерната. Корректировка техзадания будет завершена в течение двух недель, после чего будет начата конкурсная процедура на проектирование. Средства на это в республиканском бюджете предусмотрены. После завершения проектирования и получения положительного заключения госэкспертизы будет разыгран конкурс на определение подрядчика.

В деревне Еремеево Владимир Уйба осмотрел фельдшерско-акушерский пункт. Он располагается в деревянном здании сельского дома культуры 1984 года постройки. В ФАПе 2 помещения: кабинет приёма и процедурный кабинет. Правительство республики прорабатывает вопрос о строительстве нового здания. Администрации сельского поселения поручено решить вопрос по месту размещения объекта в черте населённого пункта.